मन्दारिन भाषा

मन्दारिन भाषा वा म्यान्दारिन भाषा चिनिया भाषाया छगू कचाभाषा ख। थ्व भाषा हलिंया दकलय् आपा मनूतेगु मांभाय् ख। चीनय् थ्व भाषायात उत्तरी भाषा धका नं म्हसीकिगु या। थ्व भाषा आपालं उत्तर व दक्षिण-पश्चिमी चीनया अधिकांश क्षेत्रय् विस्तारित दु। राजनैतिक रुपं थ्व भाषायात चिनिया भाषाया छगू भाषिकाया रुपय् नं परिभाषित यानातःगु दु। सकल चिनिया भाषायात छगू भाषा धकाः काःसा मन्दारिन चिनिया भाषाया छगू भाषिका जुइ। थ्व भाषिकाया दुने नं उत्तरी मन्दारिन, दथु ख्यः मंदारिन व दक्षिणी मन्दारिन उपभाषिका दु। यदि चिनिया भाषापुचःयत "चिनिया भाषा परिवार"या रुपय् काःसा मन्दारिन छगू स्वतन्त्र जुइ गुकिया अधीनय् अन्य भाषिका लाइ। 

मन्दारिन चिनिया भासय् दकलय् व्यापक रूपं वितरित भाषा ख। उत्तरी चीन नापं, मन्दारिन दक्षिणी चीनया अधिकांश क्षेत्रय् विस्तारित जूगु दु। दसु: अधिकांश जियांग्सू, मध्य व उत्तर अनहुई , अधिकांश सिचुआन, चोंगकिंग, युनान, गुइझोउ , अधिकांश हुबेई, उत्तरी गुआंग्शी , पश्चिमी व उत्तरी हुनान व जियांग्शीइ यांग्त्सी खुसिया सिथय् थ्व भासं मू भाय्या रुप काःगु दु। थ्व नापं मन्दारिन वानपिंग टाउन, वुजियांग जिला, सूजउ शहर, जिआंगसु प्रान्त , यानपिंग जिल्ला, नानपिंग शहर, फुजियान प्रान्त व किनजियांग मांचू गां, ह्यांगचेंग स्ट्रीट, चांगले, फुजौ आदि थासय् नं थ्व भाय् ल्हाइगु या। 

चीनय् वर्तमान मन्दारिनयात उत्तरी चीन मन्दारिन , उत्तर-पश्चिम मन्दारिन , दक्षिण-पश्चिम मब्दारिन व जियानघुई मन्दारिनय् विभाजित यानातःगु दु, गुकिया मानक प्रतिनिधित्व क्रमशः बीपिंग मन्दारिन , शीआन मन्दारिन, चेंगदू मन्दारिन व नानजिंग मन्दारिन बोलिं याइ। नापं उत्तरी मन्दारिनय् निता भाषिका, व दक्षिणी मन्दारिनय् निता भाषिका दु। मन्दारिनया व्यापक वितरण क्षेत्रया कारणं, मन्दारिनया दुने यक्व भिन्नता दु। छुं अवस्थाय् मन्दारिनया छगू भाषिका ल्हाइपिंसं मेगु भाषिकाया भाय् मथुइगु नं खनेदु। दक्षिणी मन्दारिनया भाषिकायात अलग भाषाया रुपय् कायेमाःगु नं छुं विज्ञया विचार दु। 

मन्दारिन वर्तमान इलय् चीनया मुख्य भाषाया रुपय् स्थापित दु। आधुनिक मानक चिनिया भाषा (मुख्यभूमि चीनया मंदारिन , ताइवानया मंदारिन , सिंगापुर व मलेशियाया म चिनिया) उत्तरी मन्दारिनय् आधारित छगू मानकीकृत भाषा ख। 

मन्दारिन अन्य चिनिया भाषात थें हे छगू तोनल भाषा ख। 

स्वयादिसँ
 चीन

पुचः:भाषा